Китайският президент поздрави Байдън за победата 24 дни след изборите Китайският президент Си Дзинпин изпрати поздравления към Джо Байдън за победата му на президентските избори в САЩ , пише Интерфакс с позоваване на Централната телевизия на Китай . „ Днес президентът Си Дзинпин изпрати телеграма до Джо Байдън и го поздрави за избирането му за американски президент “ , се казва в изявлението . В телеграмата Си Дзинпин подчерта значението на развитието на отношенията между КНР и САЩ , което е в интерес на двете страни и международната общност . На 3 ноември в САЩ се проведоха президентски избори , на 7 ноември водещи американски медии - ABC News , FOX News , CNN , AP и NBC - обявиха победата на демократа Джо Байдън срещу настоящия президент Тръмп . Резултатите все още не са официално обявени . Много световни лидери изпратиха поздравления на Байдън , включително кралят на Саудитска Арабия , генералният секретар на ООН , президентите на Турция и Словения .